Guardians of the Galaxy Vol. 2
„Guardians of the Galaxy Vol. 2“ (oʻzbekcha manbalarda „Galaktika qoʻriqchilari 2“ oʻlaroq maʼlum) — 2017-yilda chiqarilgan superqahramonlik filmi; „Marvel kinematografiya koinoti“ (MKK) mediafranshizasidagi oʻn beshinchi film; „Guardians of the Galaxy“ (2014) filmining davomi. Marvel Comics komikslaridagi ayni nomli superqahramonlar jamoasiga asoslangan. Marvel Studios kinostudiyasi tomonidan ishlangan, Walt Disney Studios Motion Pictures tomonidan esa tarqatilgan. Filmga James Gunn rejissyorlik qilgan. Bosh rollarni Chris Pratt, Zoe Saldaña, Dave Bautista, Vin Diesel, Bradley Cooper, Michael Rooker, Karen Gillan, Pom Klementieff, Sylvester Stallone va Kurt Russell ijro etgan. Film premyerasi 2017-yilning 10-aprelida Tokio shahrida boʻlib oʻtgan. Umumjahon boʻylab kinoprokatlarda $869 million mablagʻ toʻplab, 2014-yilning sakkizinchi eng kassapob filmiga aylangan. Filmning davomi — „Guardians of the Galaxy Vol. 3“ 2023-yilning 5-mayida chiqarilgan.